**ПРАВИЛНИК**

**За организацията и дейността на Обществен консултативен съвет към кмета на община Свищов**

**ГЛАВА І. ОБЩИ ПОЛОЖЕНИЯ**

Чл. 1. Общественият консултативен съвет е орган за осъществяване на консултации, сътрудничество и координация между административните органи на община Свищов и представители на образователни институции, на различни сфери на икономиката, неправителствените организации и гражданите, с цел формиране и реализиране на политики в следните приоритетни области:

* /1/Активно включване на обществеността и структурите на гражданското общество във формирането и осъществяването на местни политики;
* /2/Опазване на околната среда, зелените площи и благоустройството на района;
* /3/Подобряване качеството на административните услуги;
* /4/Осъществяване на политика за младежта, децата и спорта;
* /5/Подпомагане дейността на общинската администрация в опазване на обществения ред и сигурността;
* /6/Интегриране в обществения и културен живот на възрастните хора, хора със здравословни проблеми и в неравностойно положение
* /7/Други дейности от взаимен и обществен интерес.

Чл. 2. Общественият консултативен съвет е с непартиен и неполитически характер.

Чл. 3. Основните принципи на дейността на Обществения консултативен съвет са:

* /1/Защита на интересите на местната общност и на гражданите в община Свищов
* /2/Включване на гражданите в консултативния процес и вземане на решения, максимално близко до тях;
* /3/Прозрачност и публичност на процеса на вземане на решения;
* /4/Равноправие между всички членове на Обществения консултативен съвет.
* /5/Взаимно зачитане на самостоятелността на всички членове.

**ГЛАВА ІІ. ЦЕЛИ, ЗАДАЧИ И СРЕДСТВА ЗА ТЯХНОТО ПОСТИГАНЕ**

Чл. 4. Целите на Обществения консултативен съвет са:

* /1/Да предоставя експертна подкрепа и да подпомага дейността на администрацията на община Свищов в полза на местната общност, гражданите и обществото.
* /2/Да съдейства при разработване и прилагане на политики и практики, свързани със сферите на дейност на Съвета.
* /3/Да насърчава гражданското участие в процесите на вземане на решения;
* /4/Да подпомага Община Свищов и Общински съвет Свищов при осъществяване на консултативни процеси с гражданите;
* /5/Да участва в разработване на програми и проекти в приоритетните за Съвета насоки.
* /6/Да работи за укрепването на диалога, доверието и взаимопомощта между членовете на Обществения консултативен съвет.

Чл. 5. За постигане на целите си Обществения консултативен съвет може да влиза във взаимодействие с местни или чуждестранни физически или юридически лица, с държавни институции или с други юридически лица с нестопанска цел, с експерти и граждани на Република България и Европейския съюз и други държави

**ГЛАВА ІII. ПРЕДМЕТ НА ДЕЙНОСТ**

Чл. 6. Предметът на дейността на Обществения консултативен съвет е:

* /1/Разработването на анализи, експертни оценки, консултативни становища, прогнози, програми, проекти, стратегии, свързани с приоритетите на Съвета.
* /2/Съдействие и фасилитиране на консултативния процес между общинската администрация и гражданите.
* /3/Организиране и провеждане на местни, национални и международни форуми, семинари и инициативи, имащи отношение по приоритетите на Съвета.
* /4/Разпространяване на знания и опит в рамките на дейността на Съвета.
* Оказване на методическа и консултантска помощ на членове на Съвета и на администрацията на Община Свищов, както и на други физически и юридически лица, държавни, обществени, научни и други организации в дейността им, свързана с основните дейности на Съвета.
* Разработване на предложения и проекти за решения пред Общинската администрация и Общинския съвет.
* Разработване на предложения и проекти за законодателни инициативи и проекти в подкрепа на децентрализацията.
* Популяризиране на резултатите от дейността на Обществения консултативен съвет.

**ГЛАВА IV. ОРГАНИ НА УПРАВЛЕНИЕ**

Чл. 7. Обществения консултативен съвет се състои от най- много 25 члена с председател, зам. председател и секретар

Чл. 8. Общественият консултативен съвет има следните правомощия:

* /1/ Изменя и допълва Правилника.
* /2/ Приема други вътрешни актове.
* /3/ Приема и изключва членове на Обществения консултативен съвет.
* /4/ Приема основните насоки и програма за дейността на Обществения консултативен съвет.
* /5/ Взема и други решения, предвидени в Правилника.
* /6/ Утвърждава за председател по право Кмета на община Свищов, секретар – по право Секретаря на Община Свищов и избира и утвърждава зам. председател на Обществения консултативен съвет.

Чл. 9.

* /1/ Решенията на Обществения консултативен съвет имат препоръчителен характер за всички членове.

Чл. 10.

* /1/Заседанията на Обществения консултативен съвет се свикват от Председателя по негова инициатива един път в месеца или по искане на една трета от членовете на Съвета.
* /2/ Поканата трябва да съдържа дневния ред, датата, часа и мястото за провеждането на заседанието и по чия инициатива то се свиква.
* /3/ Членовете на Съвета имат право в петдневен срок от получаването на поканата по електронен път да правят писмени предложения за допълнения към дневния ред.
* /4/ Изпращането на поканите и техническо обезпечаване на свикването на Обществения консултативен съвет се извършва от Секретаря по електронен път и обикновена поща, най-малко две седмици преди насрочения ден, определен от Председателя.

Чл. 11. Заседанията на Обществения консултативен съвет са редовни, колкото и члена да присъстват

Чл. 12

* /1/ Общественият консултативен съвет заседава най-малко 4 пъти годишно на открити заседания.
* /2/ По решение на Обществения консултативен съвет, останалите заседания могат да бъдат открити или закрити
* /3/ Общественият консултативен съвет може да изгражда временни и постоянни комисии с помощен или консултативен характер при необходимост с участието и на граждани и външни експерти.
* /4/ За дейността, за взети решения и становища от Обществения консултативен съвет, изявления пред електронни медии и печатни издания могат да правят само председателя, зам.председателя или секретаря, или определен от Съвета представител.

Чл. 13.

* /1/ Заседанията на Обществения консултативен съвет се откриват от Председателя и протичат по предварително установения дневен ред. За отделните заседания може да бъдат определени председателстващ и секретар-протоколчик, които да са различни от Председателя и Секретаря на Обществения консултативен съвет.
* /2/ Заседанието се ръководи от председателя, а секретар-протоколчикът изготвя протокол, който се подписва от него и председателя, и се съхранява безсрочно.
* /3/ Обществения консултативен съвет може да преразглежда предходни свои решения.

Чл. 14. Зам. председателят на Обществения консултативен съвет и неговите членове се избират на редовно заседание на Съвета за срок от 1 година. Всеки от членовете може да продължи да членува и в следващата година или неговото място да заеме друг.

Чл. 15.

* /1/ Председателят представлява Обществения консултативен съвет пред органи на държавната и местната власт, както и пред всички физически, юридически лица и институции в страната и чужбина.
* /2/ Председателят на Обществения консултативен съвет редовно уведомява Съвета за дейността между заседанията и се отчита пред Съвета.
* /3/При временна невъзможност на Председателя да изпълнява възложените му функции, той се замества от Зам. председателя.
* /4/ Председателят може да делегира на зам. председателя правомощия, когато той отсъства.
* /5/ Освобождаването на зам. председателя се извършва с негово писмено заявление или с изтичане на едногодишния срок.

**ГЛАВА V. ЧЛЕНСТВО, ПРАВА И ЗАДЪЛЖЕНИЯ**

Чл.16. Членството в Обществения консултативен съвет е доброволно.

Чл. 17. Всеки пълноправен член на Обществения консултативен съвет има право:

* /1/ Да участва в заседанията на Обществения консултативен съвет;
* /2/ Да участва в подготовката и обсъждането на материалите, да прави предложения и да внася проекти за решения.
* /3/ Да се информира за хода на изпълнение на програмите, плановете и решенията на Съвета.
* /4/ Да участва в реализирането на общи програми и проекти.

Чл. 18. Всеки член на Обществения консултативен съвет се задължава да участва в работата на Съвета и да спазва разпоредбите на настоящия Правилник.

**ГЛАВА VІ. СРОК И ПРЕКРАТЯВАНЕ**

Чл. 19. Общественият консултативен съвет няма краен срок на съществуване.

Чл. 20. Общественият консултативен съвет може да се прекрати с приключване на управленски мандат 2015-2019 година.

**ЗАКЛЮЧИТЕЛНА РАЗПОРЕДБА**

§ 1. Този Правилник е приет единодушно на Заседание на Обществения консултативен съвет към кмета на община Свищов, състояло се на 15.01.2016 г.

СЪСТАВ НА ОБЩЕСТВЕН КОНСУЛТАТИВЕН СЪВЕТ

КЪМ КМЕТА НА ОБЩИНА СВИЩОВ

**Здравеопазване**

 д-р Николай Димитров

 д-р Румяна Николаева

**Бизнес**

 Тодор Тодоров – председател на ППОКЧС „Земеделец -93“

 Донислав Джамбазов – строителство

 Зорница Тодорова - търговия

 Лефтер Лефтеров – „Биляна – Българско сливово“

 Явор Съев - предприемач

**Образование**

 представител на СОУ „Димитър Благоев“ - Цветанка Кирова

 представител на СОУ „Цв.Радославов“ – Галя Ламбева

 представител на СОУ „Н.Катранов“ – Роза Кръстева

 представител на ПГ по ЛПС – Веска Николова

 представител на СА „Д.А.Ценов“ – Венци Танев

**НПО**

 Свилен Чешмеджиев – координатор на БДЗП

 **Пенсионерски клубове**

 Мария Радулова – председател на ККП „Щастливеца“

Нели Махлева – представител на ККП „Нове“

**Спорт**

 Величка Плачкова – треньор на ХК „Нове – 99“

**Изкуство**

 Корнелия Чекелева – ръководител на частна школа

**РС ПБЗН - Свищов**

 Виктор Тонков

 **РУ на МВР - Свищов**

Веселин Лалов

**Граждани от различни райони на града**

 Лилия Бонева

 Ваня Петрова

 Алпер Мехмедов

**Медии**

Янка Боянова – главен редактор на в. „Дунавска зора“